tANULMÁNYI Tájékoztató

TRANSZFÚZIOLÓGIA

ÁOK VI. évfolyam

 2018/2019 tanév

**A képzés célja:** a frissen végzett orvosok önállóan lesznek képesek és jogosultak a transzfúzió teljes folyamatának önálló kivitelezésére, amelyről az egyetem külön igazolást is kiállít, mentesítést adva a rezidens törzsképzés keretében előírt, OVSz által szervezett, „2 hetes transzfúziós tanfolyam” elvégzése alól.

**Elméleti modul:** 29 tanórás blokkosított elméleti előadás-sorozat 2018. 07. 17-20. között a teljes évfolyamnak. Hely. NET Díszterem. Vizsga: elektronikus tesztvizsga (e-learning/moodle) később meghirdetett időpontokban.

**Gyakorlati modul:** Részvételi feltétel: részvétel az elméleti modul óráin. Oktatás: 8 tanórás, 1 napos gyakorlati kurzus 35-40 fős csoportokban, beosztás szerint a belgyógyászat, sebészet, ill. gyermekgyógyászati gyakorlati időszak alatt. Hely. OVSz Landsteiner terem. Vizsga: szóbeli gyakorlati vizsga a képzést követő napon, amelyen a kitöltött jelentőlap bemutatása kötelező.

**2 db transzfúzió dokumentált megtekintése:** a belgyógyászat és sebészet gyakorlati időszak alatt. Ezen tevékenység beépül a belgyógyászat és sebészet szigorlóévi gyakorlati oktatásba, részét képezi a két tárgy gyakorlati képzésének. A teljesítés a szigorlóévi belgyógyászat vagy sebészet gyakorlat aláírásának előfeltételeként kerül ellenőrzésre és igazolásra. Mind a belgyógyászat mind a sebészet szigorlóévi gyakorlat kizárólag akkor kerül aláírásra a Neptunban, ha a hallgató a kitöltött és aláírt jelentőlapot a klinika tanulmányi adminisztrációért felelős munkatársának leadja. A jelentőlap (TRANSZFÚZIÓS BEAVATKOZÁST KÍSÉRŐ DOKUMENTUM SZIGORLÓK SZÁMÁRA) a kar honlapjáról letölthető.

**Az aláírás feltétele:** teljesített elméleti és gyakorlati vizsga.

**További információ:** Kórélettani Intézet honlap: https://kortan.semmelweis.hu

Budapest, 2018. április 16.

#### Prof. Dr. Tordai Attila

intézetigazgató, tantárgyfelelős